اؤلسم سنین قاپیندا قازارلار مزاریمی
ای صوبح آچیل دوباره گؤروم نازلی یاریمی
حظ ائیلیرم گؤرنده من اول با ویقاریمی
بیلمم کی قارا گؤزلری نین وار نه حیکمتی
الدن آلیر توانیمی ، صبر و قراریمی
دوزدوم سه لایه تخته یه رنگ و قلملری
ترسیم ائدم اورک ده کی نقش و نیگاریمی
اوّل قارا گؤزون گتیرم تابلو اوستونه
زولفون چکنده یادا سالام روزگاریمی
آهو باخیشلی گؤزلرینین حالتین چکم
بیر یول تؤکم بوم اوستونه دار و نداریمی
طراح لیغیندا هر نه گوجوم وار نشان وئرم
مبهوت ائدم ایشیمده من اؤز اوستا کاریمی
مانی دوروب الیمدن اؤپوب آفرین دییه
صورت چکنلر ائیله یه تحسین چیخاریمی
کؤنلوم سئویر کی منبع ایلهامیم اولان منه
سندن توان آلیب یارادام شاهکاریمی
گر اؤلکه میزده بیلسه له من عاشیقم سنه
اؤلسم ، سنین قاپیندا قازارلار مزاریمی
جنتده خالیقیم دئسه بو حوریلر بو سن
گؤرسم قویوبلار اؤز الیمه ایختیاریمی
آلسا خبر گول اوزلولرین هانسین ایستی سن
آغلار گؤزیله من دییه جم اؤز نیگاریمی
شاعیر : اوستاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər | Tagged: هوشنگ جعفری,گوزل شعرلر,آذری شعر,آذربایجان دیلینده شعر,آذربایجان شعرلری,آذربایجانی شعر,استاد هوشنگ جعفری,تورکی شعر,تورکجه شعرلر |
azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab